[{"text_idx": "#000001", "text": "Cwrs israddedig tair blynedd ydy'r BA (Anrh) Addysg Gynradd gyda SAC (QTS), cwrs sy'n arwain at ddyfarniad gradd anrhydedd a statws athro cymwysedig. Gellir astudio'r radd hon yn rhannol"}, {"text_idx": "#000002", "text": "Nod y cwrs ydy paratoi darpar athrawon ar gyfer bod yn ymarferwyr medrus, hyderus, adfyfyriol gritigol a blaengar sydd wedi ymrwymo i ddysgu proffesiynol gydol oes ac i addysg pobl ifanc."}, {"text_idx": "#000003", "text": "Bydd graddedigion yn datblygu'r gwerthoedd a'r ymagweddau a fydd yn eu galluogi i fod yn gyflogadwy iawn ac yn barod i ddelio a\u0302 galwadau'r ystafell ddosbarth."}, {"text_idx": "#000004", "text": "Yn anffodus, ni allwn ystyried ceisiadau gohiriedig ar gyfer y cwrs hwn."}, {"text_idx": "#000006", "text": "Profiad prifysgol ac ysgol sy'n hyfforddi darpar athrawon i addysgu Cwricwlwm Cymru ar draws yr ystod oed 3-11Ymarfer clinigol yn seiliedig ar ymchwil lle bydd cyfleoedd strwythuredig yn galluogiHinsawdd dysgu cefnogol a chydweithrediadolDyddiau hyfforddi mewn ysgol dan arweiniad ysgolion a nodwyd eu bod yn ddarparwyr blaengar o addysg a datblygiad proffesiynolCyfle i ymgymryd a\u0302 Chymorth Achrededig Agored Cymru yn hyfforddiant Lefel 2 Ysgol y GoedwigYmrwymiad i ddatblygu sgiliau Cymraeg pob darpar athro yn seiliedig ar eu profiad a\u2019u hanghenion personol"}, {"text_idx": "#000010", "text": "Gyda'i gilydd, mae Partneriaeth Caerdydd yn cydweithio i sicrhau bod ein hathrawon dan hyfforddiant nid yn unig yn cyflawni, ond yn ceisio rhagori ar y safonau proffesiynol ar gyfer SAC drwy addysg broffesiynol o ansawdd uchel sy'n drylwyr yn ymarferol ac yn ddeallusol heriol."}, {"text_idx": "#000011", "text": "Neilltuir 36 awr o addysgu datblygu'r Gymraeg yn uniongyrchol ar gyfer pob darpar athro."}, {"text_idx": "#000012", "text": "Bydd myfyrwyr cyfrwng Cymraeg yn derbyn sesiynau Gloywi Iaith a fydd yn mynd i'r afael ag elfennau gramadegol y Gymraeg a chaiff darpar athrawon hyfforddiant ar ddulliau o ddatblygu sgiliau llythrennedd personol disgyblion a dealltwriaeth o gefndi-roedd ieithyddol-gymdeithasol y dysgwyr."}, {"text_idx": "#000013", "text": "Bydd dysgwyr Cymraeg a siaradwyr Cymraeg sy'n dod i'r amlwg yn dilyn cynllun iaith cydnabyddedig: 'Cynllun Colegau Cymru'. Mae'r cwrs hwn yn delio ag anghenion darpar athrawon sy'n bwriadu addysgu Cymraeg Ail Iaith mewn ysgolion cyfrwng Saesneg yng Nghymru. Mae'r cwrs yn sicrhau, ar o\u0302l ei gwblhau, bod darpar athrawon wedi cael cyflwyniad cadarn i'r Gymraeg ac wedi datblygu lefel sylfaenol o Lafaredd. Addysgir darpar athrawon mewn grwpiau bach wedi'u ffrydio yn o\u0302l profiad a chymhwyster blaenorol."}, {"text_idx": "#000014", "text": "Astudio drwy gyfrwng y Gymraeg"}, {"text_idx": "#000016", "text": "Gallwch ymgymryd ag o leiaf traean o'ch gradd drwy gyfrwng y Gymraeg (yn cyfateb i leiafswm o 40 credyd am bob blwyddyn academaidd)Gellir cyflwyno pob aseiniad a'u hasesu drwy gyfrwng y Gymraeg.Gall holl leoliadau ysgol fod mewn ysgolion cyfrwng CymraegNeilltuir tiwtor personol Cymraeg ei h/iaith ar eich cyfer"}, {"text_idx": "#000017", "text": "Am ragor o wybodaeth am opsiwn i astudio drwy gyfrwng y Gymraeg, cysylltwch a\u0302 Bethan Rowlands browlands2@cardiffmet.ac.uk"}, {"text_idx": "#000018", "text": "Mae gradd BA (Anrh) gyda SAC yn fodiwlaidd o ran strwythur, gyda modiwlau yn amrywio o 20 i 40 o gredydau. Llunnir modiwlau sydd werth mwy nag 20 credyd fel bod sylw dyladwy yn cael ei dalu i gydberthynas ac ystod y meysydd cwricwlwm o fewn Cwricwlwm diwygiedig Cymru.\nEin nod ydy gallu cynnig y modiwlau hyn drwy gyfrwng y Gymraeg a'r Saesneg, os ydyn nhw ar gael."}, {"text_idx": "#000019", "text": "Treulir cyfanswm o 120 o ddiwrnodau mewn ysgol gydag o leiaf un lleoliad ysgol mewn Ysgol/Cynghrair Partner Arweiniol (LPS/A). Mae Ymarfer Clinigol hefyd ar gael drwy gyfrwng y Gymraeg."}, {"text_idx": "#000021", "text": "Bydd y modiwl hwn yn ystyried y gwahanol ddiffiniadau a safbwyntiau damcaniaethol o lythrennedd, rhifedd a chymhwysedd digidol a hefyd ystyried pa mor effeithiol ydy gwahanol ddulliau o fynd ati i ddatblygu'r sgiliau hyn o fewn Cwricwlwm newydd Cymru."}, {"text_idx": "#000023", "text": "Bydd y modiwl hwn yn ystyried gwybodaeth cynnwys pwnc perthnasol a gwybodaeth am gynnwys addysgegol o ran addysgu ieithoedd, llythrennedd a chyfathrebu; mathemateg a rhifedd; gwyddoniaeth a thechnoleg; iechyd a llesiant; a'r celfyddydau mynegiannol, celf, cerddoriaeth a dawns yn benodol. Bydd dealltwriaeth ddamcaniaethol o'r modd y mae plant yn datblygu a dysgu a sut i ysgogi, cymell a herio pob dysgwr yn rhan annatod o'r modiwl hwn."}, {"text_idx": "#000025", "text": "Bydd y modiwl hwn yn ystyried materion critigol sy\u2019n gysylltiedig a\u0302 chwarae, a gwerth a phwysigrwydd chwarae i ddysg plant ac i\u2019w datblygiad cyfannol. Caiff darpar athrawon y cyfle i gwblhau cymhwyster Lefel 2 mewn Cynorthwyo mewn Ysgol Coedwig fel cymhwyster opsiynol ychwanegol (yn amodol ar (ffi) cofrestriad ac asesiad darpar athro Agored Cymru) fel rhan o\u2019r modiwl hwn."}, {"text_idx": "#000027", "text": "Bydd y modiwl hwn yn ystyried datblygiad plentyn yn cynnwys datblygiad gwybyddol, cymdeithasol, emosiynol, corfforol a ieithyddol. Mae'n cynnwys 15 diwrnod o ymarfer clinigol mewn ysgolion lle ceir cyfleoedd i gynorthwyo ac ymestyn datblygiad cyfannol plentyn a hynny'n seiliedig ar ganfyddiadau arsylwi."}, {"text_idx": "#000028", "text": "Bydd y modiwl hwn yn dadansoddi effeithioldeb amrediad o ddulliau a ddefnyddir i ddysgu ac addysgu 'Meysydd Dysgu a Phrofiad' o fewn Cwricwlwm\nCymru a gwneud hynny yn gritigol. Caiff darpar athrawon gyfle i wneud cysylltiadau perthnasol, ystyrlon o fewn ac ar draws meysydd y cwricwlwm."}, {"text_idx": "#000029", "text": "Bydd y modiwl hwn yn cadarnhau ac ymestyn gwybodaeth am bwnc a chynnwys addysgegol o ran addysgu ieithoedd, llythrennedd a chyfathrebu; mathemateg a rhifedd; gwyddoniaeth a thechnoleg. Bydd hefyd yn ystyried gwybodaeth berthnasol am bwnc a gwybodaeth am gynnwys addysgegol o ran addysgu'r dyniaethau. Felly, bydd dealltwriaeth ddamcaniaethol o asesu, gwahaniaethu a diwallu anghenion disgyblion yn rhan annatod o'r modiwl hwn."}, {"text_idx": "#000031", "text": "Bydd y modiwl hwn yn paratoi darpar athrawon ar gyfer cwblhau astudiaeth annibynnol ym mlwyddyn tri. Bydd y datblygu critigoldeb mewn darllen ac ymchwil gyda'r ffocws ar ddefnyddio ymchwil i ddylanwadu ar unrhyw ddarpariaeth ar gyfer disgyblion ag anghenion dysgu ychwanegol."}, {"text_idx": "#000033", "text": "Mae'r modiwl hwn yn digwydd yn bennaf mewn ysgolion lle caiff darpar athrawon y cyfle i bontio'r gagendor rhwng y theori a'r ymarferol ac i ddefnyddio'u sgiliau addysgu yn ddiogel yn y gweithle. Bydd darpar athrawon yn arddangos eu hegin sgiliau a'u hyder i arsylwi, addysgu ac asesu o fewn o leiaf un cyfnod oed a gwneud cynnydd sylweddol tuag at gwrdd a\u0302 safonau proffesiynol ar gyfer SAC."}, {"text_idx": "#000037", "text": "Gyda'r ffocws ar ddatblygu llesiant ar gyfer darpar yrfa ym maes addysgu, mae'r modiwl hwn yn ystyried y galwadau proffesiynol cyfredol sydd ar ymarferwyr ysgolion cynradd heddiw ac yn ystyried sut gallai athrawon beri newid ac ymateb i'r sefyllfaoedd a'r amgylcheddau y maen nhw'n gweithredu ynddyn nhw."}, {"text_idx": "#000038", "text": "Bydd y Modiwl hwn yn galluogi darpar athrawon i gwblhau prosiect ymchwil annibynnol neu brosiect yn seiliedig ar ymchwiliad i wella a mireinio eu hymarfer clinigol. Bydd yr ymchwil yn digwydd ochr yn ochr ac o fewn ymarfer clinigol darpar athrawon fel y gall effeithio a dylanwadu ar ddysgu ac addysgu. Seilir ffocws yr ymchwil ar ddiwallu anghenion dysgwr/grw\u0302p o ddysgwyr gydag anghenion ychwanegol neu a\u0302 Saesneg fel iaith ychwanegol."}, {"text_idx": "#000039", "text": "Mae'r modiwl hwn yn digwydd yn bennaf mewn ysgolion lle caiff darpar athrawon y cyfle i bontio'r gagendor rhwng y theori a'r ymarferol ac i ddefnyddio'u sgiliau addysgu yn ddiogel yn y gweithle. Bydd darpar athrawon yn cael eu rhoi mewn dosbarth sy'n wahanol o ran oed i ddosbarth yn Ymarfer Clinigol 1. Erbyn y diwedd, bydd disgwyl i ddarpar athrawon allu cyflawni lefel berthnasol i ddyfarniad Statws Athro Cymwysedig(SAC) neu ragori ar y lefel honno."}, {"text_idx": "#000040", "text": "\u200bLluniwyd addysgu yn y brifysgol a'r addysgu yn seiliedig yn yr ysgol a chyfleoedd dysgu i ategu ei gilydd er mwyn hybu cynnydd myfyrwyr i'r eithaf. Mae'r dulliau a ddefnyddir yn pwysleisio a hyrwyddo sgiliau datblygiad critigol darpar athrawon, a chydlynu wrth integreiddio ymchwil ac ymchwiliad, ymarfer a theori. Yn y Brifysgol ac yn yr ysgolion, fel ei gilydd, bydd darpar athrawon fel arfer yn cael eu haddysgu gan diwtoriaid a dulliau hunan-gyfeiriedig o ddysgu, gan ddatblygu annibyniaeth a'r gallu i adfyfyrio wrth iddyn nhw symud drwy'r cwrs. Bydd cyfleoedd cyson drwy gydol y cwrs i ddarpar athrawon adolygu eu cynnydd personol gyda'u tiwtoriaid ac ysgwyddo cyfrifoldeb ar gyfer cynllunio a rhoi eu dysg eu hunain ar waith."}, {"text_idx": "#000041", "text": "Gallai'r dulliau addysgu a ddefnyddir mewn modiwlau yn y brifysgol, ar y campws ac ar-lein, gynnwys darlithoedd, seminarau, gweithdai a thiwtorialau, a'r cyfan yn cael cy-morth rhith amgylchedd dysgu Met Caerdydd. Mewn nifer o'r modiwlau, y strategae-thau dysgu ac addysgu a ddefnyddir fydd y rhai a\u0302'r dystiolaeth ymchwil gryfaf o'r effaith ar ddysgu'r darpar athro a chyflawniad disgyblion e.e. meicroaddysgu, ymarfer clinigol ac adborth, metawybyddiaeth a hunan-reolaeth, addysgu uniongyrchol a dysgu gwrth-dro."}, {"text_idx": "#000042", "text": "Dysgu ac addysgu yn seiliedig ar ysgolYn ystod y flwyddyn gyntaf, mae Ymarfer Clinigol yn cael ei gynnwys o fewn modiwl ac-ademaidd ac ni fydd disgwyl i ddarpar athrawon i addysgu\u2019n annibynnol yn ystod y cyf-nod hwn. Diben hyn ydy sicrhau model cynyddol o ddatblygiad personol a phroffesiyn-ol."}, {"text_idx": "#000043", "text": "Yn ystod blwyddyn dau a thri, caiff darpar athrawon gymorth dulliau addysgu mewn ti\u0302m yn ogystal ag addysgu'n annibynnol a bydd disgwyl iddyn nhw ysgwyddo cyfrifoldeb cynyddol dros addysgu dosbarth neu ddosbarthiadau, yn annibynnol dros gyfnod par-haus neu sylweddol. Bydd o leiaf un lleoliad ysgol mewn Ysgol/Cynghrair Partner Arweiniol (LPS/A). Bydd Ymarfer Clinigol yn cynnwys amser cyfeiriedig ar gyfer Ymchwil ac Ymholiad; addysgu annibynnol ac addysgu mewn ti\u0302m; a chynllunio, paratoi ac asesu."}, {"text_idx": "#000044", "text": "Hefyd, bydd darpar athrawon yn cael pymtheg o ddyddiau hyfforddi dan ar-weiniad Ysgolion Arweiniol Partneriaeth/Cynghreiriau. Yn ystod y dyddiau hyfforddi hyn, defnyddir amrywiaeth o ddulliau addysgu a dysgu, gan gynnwys archwilio dogfennaeth ysgol, rowndiau dysgu, deialog adfyfyriol wedi'i chymell gan fideo, teithi-au cerdded addysgol; sgyrsiau gyda disgyblion neu athrawon a chraffu ar lyfrau'r ysgol."}, {"text_idx": "#000045", "text": "Er y gwneir pob ymdrech i ystyried amgylchiadau personol myfyriwr, byddwch yn ymwybodol y gallai fod yn ofynnol i athrawon dan hyfforddiant deithio hyd at uchafswm o 90 munud o'u man preswylio i leoliad ysgol."}, {"text_idx": "#000046", "text": "Sylwch: Mae hon yn radd Addysg Gychwynnol i Athrawon broffesiynol ac ni ddylai ymgeiswyr BA gyda SAC llwyddiannus drefnu gwyliau yn ystod y rhaglen. Ar gyfer pob un o\u2019r tair lefel astudio (Blynyddoedd 1-3), mae\u2019r rhaglen fel arfer yn dechrau yn ystod trydedd wythnos mis Medi ac yn dod i ben tua diwedd mis Mehefin."}, {"text_idx": "#000047", "text": "Mae'r cwrs yn cynnwys amrediad o ddulliau asesu gan gynnwys astudiaethau achos, portffolios, traethodau traddodiadol, posteri, pecynnau gwybodaeth a blogiau sy'n gal-luogi darpar athrawon i ddatblygu'r wybodaeth a'r sgiliau sy'n berthnasol i broffesiwn athro. Mae dyddiadau cyflwyno pob aseiniad wedi cael eu trefnu ar waha\u0302n drwy gydol y flwyddyn er mwyn reoli gwaith darpar athrawon a, lle bo'n briodol, i ganiata\u0301u ad-borth ffurfiannol."}, {"text_idx": "#000048", "text": "Asesir yr holl ddarpar athrawon yn erbyn Safonau SAC a rhaid iddyn nhw basio pob Safon i gyflawni Statws Athro Cymwysedig. Yn ystod Ymarfer Clinigol (lleoliad ysgol) bydd darpar athrawon yn derbyn adborth parhaus, ar lafar ac yn ffurfiannol ysgrif-enedig, yn ogystal ag adroddiadau crynodol. Fel rhan o'r cwrs, bydd darpar athrawon yn casglu tystiolaeth sy'n arddangos eu cyrhaeddiad a'u cyflawniad a bydd hyn ar gael ar gyfer Tiwtoriaid Personol / Tiwtoriaid Prifysgol fel y gallan nhw fonitro cynnydd yn gyson."}, {"text_idx": "#000049", "text": "O gofio lle mor amlwg a chanolog sydd i lythrennedd, rhifedd a chymhwysedd digidol yng nghwricwlwm Cymru, bydd pob darpar athro yn cwblhau archwiliadau llythrennedd, rhifedd a chymhwysedd digidol drwy gydol y rhaglenni. Yn bennaf, bydd hyn o help i fyfyrwyr nodi eu cryfderau a meysydd i'w datblygu ac i geisio astudio i len-wi'r bylchau yn eu gwybodaeth a'u sgiliau. Bydd darpar athrawon a fyddai'n elwa o gymorth ychwanegol yn derbyn sesiynau cymorth ychwanegol."}, {"text_idx": "#000050", "text": "O gwblhau'r rhaglen yn llwyddiannus, argymhellir i'r Cyngor Gweithlu Addysg bod y darpar athro wedi ennill Statws Athro Cymwysedig (SAC) a hynny yn cynnig y cyfleoedd ar gyfer cyflogadwyedd ym maes addysg gynradd. Gall graddedigion gael gwaith mewn ysgolion ar draws Cymru, y DU a thramor."}, {"text_idx": "#000051", "text": "Lluniwyd y cwrs i gynnig ystod o eang o brofiadau a fydd yn rhoi wybodaeth, y sgiliau a'r hyder i'n graddedigion i'w paratoi'n dda ar gyfer byd gwaith. Mae Ysgolion Partneriaeth Arweiniol Partneriaeth Caerdydd wedi cael eu henwi fel darparwyr blaengar addysg a datblygiad proffesiynol yng Nghymru ac felly, mae'r cyfle i ddysgu ganddyn nhw ac o fewn eu hamgylcheddau eu hunain yn golygu y dylai'r dilyniant o fod yn ddarpar athro i fod yn Athro Newydd Gymhwyso fod yn ddi-dor."}, {"text_idx": "#000053", "text": "Beth alla i ddisgwyl ei ennill pan fydda i'n dechrau ar fy ngwaith addysgu?Ceir y wybodaeth ar\nwefan yr Asiantaeth Hyfforddiant a Datblygiad ar gyfer Ysgolion:"}, {"text_idx": "#000056", "text": "Bydd gofyn i bob ymgeisydd wneud cais drwy UCAS drwy gwblhau ffurflen gais ar-lein. Yna asesir yr holl geisiadau yn erbyn meini prawf mynediad y rhaglen berthnasol ac yna eu gwahodd i fynychu cyfweliad ar sail y wybodaeth hon."}, {"text_idx": "#000057", "text": "Feddu'r ddawn, y gallu a'r gwytnwch i gwrdd a\u0302 deilliannau gofynnol SAC erbyn diwedd eu rhaglen AGA;Meddu ar y priodweddau personol a deallus i fod yn ymarferwyr rhagorol;Darllen yn effeithiol ac yn gallu cyfathrebu'n glir a chywir ar lafar ac yn ysgrifenedig yn Saesneg a /neu yn Gymraeg;Heb fod wedi cyflawni troseddau a allai eu rhwystro rhag gweithio gyda phlant neu bobl ifanc agored i niwed neu fel ymarferydd addysgol; a heb fod wedi cael eu gwahardd rhag addysgu neu weithio gyda dysgwyr (mae gofyn i ddarpar athrawon drefnu am Ddatgeliad Pellach gan y Gwasanaeth Datgelu a Gwahardd (DBS);Arddangos yn ystod cyfweliad bod ganddyn nhw sgiliau gweithredol personol perth-nasol mewn llythrennedd, rhifedd a chymhwysedd digidol sy'n berthnasol yng nghyd-destun dysgu ac addysgu proffesiynol;Arddangos eu haddasrwydd i ddatblygu'n athrawon;Cwrdd a\u0302 gofynion\nSafonau Iechyd Addysg Llywodraeth Cymru (2004)*, yn cadarnhau eu hiechyd a'u gallu corfforol i ymgymryd a\u0302 chyfrifoldebau athro."}, {"text_idx": "#000058", "text": "Yn ogystal a\u0302'r gofynion uchod, dylai fod gan ymgeiswyr broffil academaidd cadarn, gan gynnwys:"}, {"text_idx": "#000061", "text": "Mae'n ofynnol i fyfyrwyr sy'n astudio i addysgu mewn ysgolion cyfrwng Cymraeg feddu ar TGAU gradd C neu uwch mewn Cymraeg (Mamiaith)."}, {"text_idx": "#000067", "text": "Rydyn ni hefyd yn derbyn cymwysterau cyfwerth ar gyfer gofynion TGAU, sy'n cynnwys arholiadau a ymgymerir gyda"}, {"text_idx": "#000069", "text": "Gofynnir i ymgeiswyr gyflwyno tystiolaeth o ryw fath o brofiad gwaith mewn ysgol brif ffrwd ar draws yr ystod oed cynradd ond rydyn ni'n deall na fydd hyn efallai yn bosibl oherwydd y sefyllfa gyfredol sydd ohoni. Gofynnwn i ymgeiswyr gyflwyno unrhyw dystiolaeth sydd ganddyn nhw drwy eu cais UCAS a'u datganiad personol."}, {"text_idx": "#000071", "text": "Dylai'r geirda ddod o leoliad addysg mwyaf diweddar yr ymgeisydd, gan y rhai sydd orau i gynnig sylwadau ar alluoedd academaidd a galwedigaethol yr ymgeisydd. Ar gyfer yr ymgeiswyr hynny y mae eu geirda dros bum mlynedd oed, mae angen geirda gan weithiwr proffesiynol byd addysg mwy diweddar megis prifathro ysgol. Mae'n bwysig bod y canolwr hwn yn gallu cynnig barn wrthrychol a deallus ar sail gwybodaeth arwyddocaol am yr ymgeisydd yng nghyd-destun addysgol. Cysylltwch a\u0302'r Adran Dderbyniadau os bydd gennych unrhyw ymholiadau am eich geirda."}, {"text_idx": "#000074", "text": "Bydd angen i fyfyrwyr heb Saesneg fel mamiaith gynnig tystiolaeth o ruglder i isafswm sgo\u0302r IELTS cyffredinol o 7.5 heb unrhyw is-sgo\u0302r yn is na 7.0 (neu gymhwyster cyfwerth). Am fanylion llawn ar sut i wneud cais am gymwysterau Saesneg, ewch i'r\ntudalennau Rhyngwladol ar y wefan hon."}, {"text_idx": "#000075", "text": "Ystyrir unrhywun sydd dros 21 oed nad aeth i brifysgol neu i goleg ar o\u0302l gadael yr ysgol yn fyfyriwr hy\u0302n. Mae Met Caerdydd yn croesawu ceisiadau gan ymgeiswyr hy\u0302n a cheir cyngor a gwybodaeth bellach"}, {"text_idx": "#000077", "text": "Ar hyn o bryd, cynhelir cyfweliadau ar-lein drwy MS Teams. Hysbysir chi am ddyddiad eich cyfweliad drwy UCAS a thrwy e-bost gan Met Caerdydd. Byddwch wedyn yn derbyn gwahoddiad MS Teams gydag amser penodol eich cyfweliad, oddi wrth ti\u0302m y rhaglen. Bydd cyfweliadau yn para tua 30 munud."}, {"text_idx": "#000078", "text": "Mae gofyn i ymgeiswyr nodi yn eu datganiad personol a hysbysu'r Adran Dderbyniadau cyn gynted a\u0302 phosibl a fydden nhw'n dymuno cynnal eu cyfweliad drwy gyfrwng y Gymraeg."}, {"text_idx": "#000080", "text": "Bydd y Profion Sgiliau sydd, fel arfer, yn cael eu cynnal fel rhan o ddiwrnod eich cyfweliad, nawr yn cael eu cynnal ar ddechrau'ch cwrs fel archwiliad o ble fydd angen cymorth ychwanegol arnoch. Dydy'r profion hyn bellach ddim yn rhan o'r meini prawf dethol fodd bynnag, argymhellir eich bod yn dal i ymgymryd a\u0302'r adolygu perthnasol o'r wybodaeth ar y dolenni cyswllt isod:"}, {"text_idx": "#000081", "text": "Bydd y prawf yn canolbwyntio ar sillafu, atalnodi, gramadeg a deall. Bydd y prawf hwn yn cael ei gwblhau'n electronig ar ddiwrnod y cyfweliad ond gellir argraffu copi sampl o'r papur yma."}, {"text_idx": "#000083", "text": "Gweithio drwy'r papur sampl a ddarperir.Edrych ar brofion sgiliau llythrennedd cyfredol Lloegr, a welir ar wefan DfE, gan fod y profion yn debyg, ac y gallen nhw fod yn adnodd cyfeirio defnyddiol.Adnodd defnyddiol arall yw: Johnson, J. (2012):\nJohnson, J. (2012) Passing the Literacy Skills Test (Achieving QTS) 3rd edn. Exeter: Learning Matters, ISBN 9780857258793."}, {"text_idx": "#000084", "text": "Bydd un prawf rhifedd, a fydd yn ffocysu ar fathemateg gweithredol y bydd ei angen ar athrawon yn eu ro\u0302l broffesiynol.Caiff y prawf ei gwblhau yn electronig ar ddiwrnod y cyfweliad ond mae copi sampl o'r papur y gellir ei argraffu ar gael yn\nGymraeg.Ni chaniateir cyfrifiannell ond caiff ymgeiswyr bapur ar gyfer gwneud nodiadau.Bydd y prawf yn para am 30 munudI baratoi ar gyfer y prawf rhifedd, dylai ymgeiswyr weithio drwy'r papur sampl a ddarperir. Hefyd, bydd prawf sgiliau cyfredol Lloegr a geir ar wefan y DfE yn adnodd cyfeirio defnyddiol yn cynnwys Numeracy Practice Paper 2 & Numeracy Practice Paper 3..\nTyreman, C. (2011) How to Pass the QTS Numeracy and Literacy Skills Tests: Essential Practice for the Qualified Teacher Status Skills Tests. London: Kogan Page"}, {"text_idx": "#000085", "text": "Bydd ymgeiswyr yn cwblhau tasg 30 munud a luniwyd i ddangos eu sgiliau digidol personol ar lefel sylfaenol. Diben hyn ydy oherwydd bod angen i athrawon yng Nghymru gadarnhau a datblygu sgiliau digidol y disgyblion y maen nhw'n eu haddysgu yn ogystal a\u0302 defnyddio technoleg ddigidol i weithredu eu dyletswyddau proffesiynol eu hunain."}, {"text_idx": "#000086", "text": "Bydd y prawf yn golygu defnyddio sgiliau sylfaenol yn Microsoft Office, gan gynnwys trin addysg yn Word, Excel a PowerPoint."}, {"text_idx": "#000087", "text": "Argymhellir y dylai ymgeiswyr sicrhau bod ganddyn nhw'r galluoedd sylfaenol sydd eu hangen er enghraifft i newid maint ffont, defnyddio thema\u0302u ar gyfer cyflwyniadau PowerPoint defnyddio fformiwla\u0302u syml Excel megis SUM ac AVERAGE."}, {"text_idx": "#000088", "text": "Gwybodaeth ychwanegol i ymgeiswyr cyfrwng Cymraeg"}, {"text_idx": "#000089", "text": "Bydd pob ymgeisydd yn cwblhau'r prawf llythrennedd cyntaf yn Saesneg. Fodd bynnag, bydd ymgeiswyr cyfwng Cymraeg hefyd yn cwblhau prawf sgiliau llythrennedd yn Gymraeg (15 munud), sy'n gofyn i ymgeiswyr arddangos eu dealltwriaeth o ramadeg Cymraeg. I baratoi ar gyfer y prawf hwn, rydyn ni'n argymell eich bod yn edrych ar y papur sampl a ddarperir yma a chyfeirio at y testun defnyddiol canlynol: Breese, N., Clement, B. (2011) Seren Iaith. Ceredigion: Atebol Cyfyngedig. ISBN 978-1-907004-85-8 (\u00a35.99). Bydd yr adrannau canlynol yn ddefnyddiol iawn: Chwilio'r gwallau 1 tud.6-105 a tud.166-197"}, {"text_idx": "#000090", "text": "Profion RhifeddDarperir fersiynau Cymraeg a Saesneg o'r papur cwestiynau. Gall ymgeiswyr ddewis ateb yn y naill iaith neu'r llall."}, {"text_idx": "#000091", "text": "Tasgau CyfweliadA dibynnu ar gyfanswm yr ymgeiswyr cyfrwng Cymraeg ar gyfer unrhyw ddyddiad cyfweld, gellir cynnal pob tasg cyfweliad drwy gyfrwng y Gymraeg."}, {"text_idx": "#000092", "text": "Ar gyfer ymholiadau cyffredinol cysylltwch a\u0302'r Ti\u0302m Derbyniadau ar 029 2041 6044, e-bost: \u200baskadmissions@cardiffmet.ac.uk neu trydarwch"}, {"text_idx": "#000095", "text": "Bydd y rhaglen hon yn ddarostyngedig ar adolygiad cyfnodol yn 2023/4 i sicrhau bod cynnwys y cwrs yn gyfredol ac yn parhau i fod. Os bydd unrhyw newidiadau i gynnwys y cwrs yn cael eu gwneud o ganlyniad i'r adolygiad, bydd pob ymgeisydd yn cael gwybod unwaith y bydd newidiadau'n cael eu cadarnhau."}, {"text_idx": "#000096", "text": "Rydyn ni\u2019n ymdrechu i gyflwyno cyrsiau yn unol a\u0302\u2019r disgrifiad ac ni fyddwn fel arfer yn gwneud newidiadau i gyrsiau, fel teitl, cynnwys, dull cyflwyno a darpariaeth addysgu\u2019r cwrs. Fodd bynnag, gall fod yn angenrheidiol i\u2019r brifysgol wneud newidiadau yn narpariaeth y cwrs cyn neu ar o\u0302l cofrestru. Mae\u2019n cadw\u2019r hawl i wneud amrywiadau i gynnwys neu ddulliau cyflwyno, gan gynnwys terfynu neu gyfuno cyrsiau os ystyrir bod camau gweithredu o\u2019r fath yn angenrheidiol. Darllenwch ein Telerau ac Amodau i gael y wybodaeth lawn."}, {"text_idx": "#000099", "text": "Ysgol:Ysgol Addysg a Pholisi Cymdeithasol Caerdydd"}, {"text_idx": "#000103", "text": "Mae Taome yn dweud wrthym am ei phrofiadau addysgu Cynradd hyd yn hyn \u2013 o ddarlithoedd a seminarau, astudio drwy gyfrwng y Gymraeg i brofiadau ysgol."}, {"text_idx": "#000104", "text": "Mae Mathew, myfyriwr ar y cwrs Addysg Gynradd gyda SAC yn blogio am pam y penderfynodd astudio\u2019r cwrs trwy gyfrwng y Gymraeg a\u2019i brofiad o fod yn llysgennad myfyrwyr i\u2019r brifysgol."}, {"text_idx": "#000106", "text": "Rydym yn darparu llawer o gyfleoedd amrywiol ac unigryw i astudio Addysg Gychwynnol i Athrawon (AGA) drwy gyfrwng y Gymraeg. Cyflwynir y darlithoedd gan ein staff brwdfrydig sy\u2019n brofiadol iawn yn eu meysydd arbenigol.Darllen mwy"}]